Ανάπτυξη εφαρμογής καταλογογράφησης τεκμηρίων περιβαλλοντικής λογιστικής με τη χρήση PHP:
Creators: name: Μπαβέλη Δήμητρα Ανδρέου
Publisher: name: Aristotle University of Thessaloniki
Year: 2011
Subjects: Περιβαλλοντική λογιστική
Ψηφιακές βιβλιοθήκες
Καταλογογράφηση
Environmental accounting
Digital libraries
Indexing

description: Η περιβαλλοντική λογιστική αποτελεί ένα αντικείμενο μελέτης που εμφανίζει εντυπωσιακή άνθηση τα τελευταία χρόνια. Η γνώση, οι πληροφορίες και το ενδιαφέρον για αυτήν πολλαπλασιάζονται καθημερινά με ραγδαίους ρυθμούς. Καθίσταται, λοιπόν, επιτακτική ανάγκη η σχεδίαση κι ανάπτυξη μιας εφαρμογής καταλογογράφησης τεκμηρίων περιβαλλοντικής λογιστικής, η οποία θα περιλαμβάνει δημοσιευμένο υλικό σχετικά με την περιβαλλοντική λογιστική από το οποίο ο χρήστης-επισκέπτης θα έχει τη δυνατότητα να αναζητά και να ανακτά πληροφορίες. Η παρούσα μελέτη εστιάζει το ενδιαφέρον της στην υλοποίηση της συγκεκριμένης υπηρεσίας, με στόχο να αντιμετωπίσει όσο το δυνατόν περισσότερες από τις αδυναμίες που εμφανίζονται σε αντίστοιχες εφαρμογές. Η μεθοδολογία που εφαρμόζεται συνίσταται στη σχεδίαση της εφαρμογής με την ανάλυση της αρχικής ιδέας, τον καθορισμό των λειτουργικών-μη λειτουργικών απαιτήσεων και των κανόνων ευχρηστίας και την ανάπτυξη της εφαρμογής που πραγματοποιείται με τη χρήση της php. Τελικός κριτής της εφαρμογής είναι ο χρήστης-επισκέπτης που θα πειραματιστεί με αυτήν και θα την χρησιμοποιήσει για να επιτελέσει ευκολότερα το έργο του. Η συγκεκριμένη εφαρμογή παρέχει σε κάθε επιστήμονα που ενδιαφέρεται για την περιβαλλοντική λογιστική μια εύχρηστη υπηρεσία που τον βοηθά να πραγματοποιήσει εύκολα και γρήγορα κάθε είδους απλή ή σύνθετη αναζήτηση πάνω σε ένα μεγάλο όγκο δημοσιεύσεων. Η εφαρμογή φέρει το όνομα “Digital Library of environmental accounting” και σκοπός της είναι να συνδυάσει τα δυνατά σημεία των άλλων εφαρμογών και να εξαλείψει τα προβλήματά τους. Η διάρθρωση της εργασίας ακολουθεί την εξής δομή: Στο πρώτο κεφάλαιο γίνεται μια γενική εισαγωγή. Το δεύτερο κεφάλαιο, στηριζόμενο στη διαθέσιμη βιβλιογραφία, αξιολογεί τις υπάρχουσες ψηφιακές βιβλιοθήκες και μηχανές αναζήτησης επιστημονικών δημοσιεύσεων κι αιτιολογεί την απόφασή μας να σχεδιάσουμε και να αναπτύξουμε την “Digital Library of environmental accounting”. Στο τρίτο κεφάλαιο παρουσιάζεται η θεωρητική θεμελίωση της περιβαλλοντικής λογιστικής και των βιβλιομετρικών δεικτών. Κύριοι στόχοι αυτού του κεφαλαίου είναι η πλήρης κατανόηση του όρου «περιβαλλοντική λογιστική», η παρουσίαση των πλεονεκτημάτων της που δικαιολογούν τη μεγάλη αξία της, καθώς και η αναφορά των βασικών λόγων που οδήγησαν τις επιχειρήσεις να ασχολούνται ευρέως με αυτήν. Στη συνέχεια, εισάγουμε το βιβλιομετρικό δείκτη h-index, τον οποίο χρησιμοποιούμε ως μέτρο αξιολόγησης των επιστημόνων που είναι καταχωρημένοι στη βάση δεδομένων της εφαρμογής μας. Δίνουμε, λοιπόν, τον ορισμό του και κάποια βασικά χαρακτηριστικά του. Στο τέταρτο κεφάλαιο αναλύεται η μεθοδολογία υλοποίησης της “Digital Library of environmental accounting”. Αρχικά, γίνεται μια παρουσίαση τριών χρησιμοποιούμενων σε ευρεία κλίμακα μεθοδολογικών εργαλείων και στη συνέχεια η προσοχή εστιάζεται στη συγκεκριμένη εφαρμογή καταλογογράφησης. Ξεκινάμε με τη σχεδίασή της που αποτελεί το πρωταρχικό και πιο σημαντικό στάδιο πριν την ανάπτυξη της εφαρμογής, γιατί σε αυτή στηρίζεται η επιτυχία της. Ιδιαίτερη βαρύτητα δίνεται στη μελέτη των προδιαγραφών ευχρηστίας. Ακολούθως, το κεφάλαιο αφιερώνεται στο τεχνικό σκέλος της ανάπτυξης της υπηρεσίας. Στο πέμπτο κεφάλαιο γίνεται η ανάλυση και η παρουσίαση κάποιων ενδεικτικών σεναρίων επίδειξης, με σκοπό να διευκολύνει τον πιθανό χρήστη-επισκέπτη να αξιοποιήσει όλες τις δυνατότητες που του παρέχει η “Digital Library of environmental accounting”. Το έκτο κεφάλαιο περιλαμβάνει μία πλήρη κι αντικειμενική αξιολόγηση της εφαρμογής και προτείνει κάποιες έξυπνες ιδέες που, αν υλοποιηθούν, θα αναβαθμίσουν ακόμα περισσότερο την εφαρμογή καταλογογράφησης τεκμηρίων περιβαλλοντικής λογιστικής.
description: Environmental accounting is a subject of study which appears a dramatic boom in recent years. Knowledge, information and interest about this multiply rapidly every day. For this reason, it is imperative to design and develop an application for indexing environmental accounting research articles, which will include published material about environmental accounting, from which the user-visitor will have the ability to search and retrieve information. This project focuses on the implementation of this service in order to meet as many of the weaknesses that occur in similar applications. The methodology consists of the design of the application which includes the analysis of the original idea, the determination of functional, non-functional requirements and usability standards and the development of the application using php. The ultimate judge of the application is the user-visitor who will experiment with it and use it in order to perform his work easily. This application provides to any scientist who is interested in environmental accounting a handy service that helps him to make quickly and easily any simple or advanced search on a large volume of publications. The application has the name "Digital Library of environmental accounting" and its aim is to combine the strengths of other applications and eliminate their problems. The structure of the project is the following: The first chapter provides a general introduction. The second chapter, based on the available literature, evaluates the existing digital libraries and search engines of scientific publications and justifies our decision to design and develop the "Digital Library of environmental accounting". The third chapter presents the theoretical foundation of environmental accounting and bibliometrics. The main objectives of this chapter is the full understanding of the term "environmental accounting", the presentation of its advantages that justify its high value and the inclusion of the main reasons that led many companies to deal well with it. Then, we insert the bibliometric h-index, which we use as a yardstick of scientists who are registered in the database of our application. We, therefore, give its definition and some basic characteristics. The fourth chapter discusses the methodology of the implementation of "Digital Library of environmental accounting". First, we present three widely used methodological tools and then we focus on the specific application of indexing. We start with its design, which is the primary and most important step before the development of the application, because its success is based on it. Particular attention is paid to the study of usability standards. Next, the chapter is devoted to the technical development of the service. The fifth chapter includes the analysis and presentation of some indicative scenarios in order to facilitate the potential user-visitor to use all the possibilities the "Digital Library of environmental accounting" provides. The sixth chapter contains a full and objective evaluation of the application and proposes some clever ideas, which will enhance further the application for indexing environmental accounting research articles.